CELEX: 52014PC0089
Language: lt
Date: 2014-02-17
Title: Pasiūlymas TARYBOS SPRENDIMAS dėl Europos ekonominės bendrijos ir Islandijos Respublikos susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo

|
			
		
		
		52014PC0089
		
			Pasiūlymas TARYBOS SPRENDIMAS dėl Europos ekonominės bendrijos ir Islandijos Respublikos susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo /* COM/2014/089 final - 2014/0046 (NLE) */
			
				
		
		
			
			   	AIŠKINAMASIS MEMORANDUMAS
Europos ekonominės bendrijos ir
Islandijos Respublikos susitarimas (toliau – Susitarimas) buvo pasirašytas 1972
m. liepos 22 d. ir įsigaliojo 1973 m. balandžio 1 d.
Pridedamas pasiūlymas yra Europos
ekonominės bendrijos ir Islandijos Respublikos susitarimo papildomo
protokolo, kuriuo atsižvelgiama į Kroatijos Respublikos įstojimą
į Europos Sąjungą, (toliau – papildomas protokolas) pasirašymo
ir laikino taikymo teisinė priemonė.
Remiantis Aktu dėl
Kroatijos Respublikos stojimo Kroatija prisijungia prie Europos Sąjungos
ir jos valstybių narių pasirašytų ar sudarytų
susitarimų sudarydama prie tų susitarimų pridedamus protokolus.
2012 m. rugsėjo 24 d.[1] Taryba
įgaliojo Komisiją pradėti derybas su atitinkamomis
trečiosiomis šalimis, kad būtų sudaryti atitinkami protokolai.
Derybos su Islandija sėkmingai baigtos parafavus papildomą
protokolą.
Pagal siūlomą
papildomą protokolą Kroatijos Respublika tampa EEE susitarimo
Susitariančiąja Šalimi, o ES įpareigojama pateikti
autentišką EEE susitarimo versiją nauja oficialia ES kalba. Jame taip
pat numatytos Islandijos prekybos žuvimi papildomos lengvatos, atsižvelgiant
į Kroatijos įstojimą į Europos ekonominę erdvę.
Papildomas protokolas pasirašytas Briuselyje
[data]. Tarybos prašoma priimti sprendimą dėl papildomo protokolo
sudarymo gavus Europos Parlamento pritarimą.
2014/0046 (NLE)
Pasiūlymas
TARYBOS SPRENDIMAS
dėl Europos ekonominės bendrijos ir
Islandijos Respublikos susitarimo papildomo protokolo, kuriuo atsižvelgiama
į Kroatijos Respublikos įstojimą į Europos
Sąjungą, sudarymo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 207 straipsnį kartu su
218 straipsnio 6 dalies a punktu ir 218 straipsnio 8 dalies antra pastraipa,
atsižvelgdama į Aktą dėl
Kroatijos Respublikos stojimo sąlygų, ypač į jo 6
straipsnio 2 dalį,
atsižvelgdama į Europos Komisijos
pasiūlymą[2],
atsižvelgdama į Europos Parlamento
pritarimą[3],
kadangi:
1)         Europos ekonominės
bendrijos ir Islandijos Respublikos susitarimo papildomas protokolas, kuriuo
atsižvelgiama į Kroatijos Respublikos įstojimą į Europos
Sąjungą, buvo pasirašytas Europos Sąjungos ir valstybių
narių vardu [data] vadovaujantis Tarybos sprendimu Nr. [...][4];
2)         papildomas protokolas
turėtų būti patvirtintas,
PRIĖMĖ ŠĮ
SPRENDIMĄ:
1 straipsnis
Europos ekonominės bendrijos ir
Islandijos Respublikos susitarimo papildomas protokolas, kuriuo atsižvelgiama
į Kroatijos Respublikos įstojimą į Europos
Sąjungą, patvirtinamas Europos Sąjungos ir valstybių narių
vardu.
2 straipsnis
Tarybos
pirmininkas paskiria asmenį, kuris įgaliojamas Europos Sąjungos
bei jos valstybių narių vardu deponuoti papildomo protokolo 4
straipsnyje numatytus patvirtinimo dokumentus.
Priimta Briuselyje
                                                                       Tarybos
vardu
                                                                       Pirmininkas
[1]               Tarybos sprendimas, kuriuo suteikiami įgaliojimai
pradėti derybas dėl Europos Sąjungos arba Europos Sąjungos
bei jos valstybių narių ir vienos ar kelių
trečiųjų šalių arba tarptautinių organizacijų
pasirašytų arba sudarytų susitarimų pritaikymo atsižvelgiant
į Kroatijos Respublikos stojimą į Europos Sąjungą
(Tarybos dok. Nr. 13351/12 LIMITED).
[2]               OL C […], […], p. […].
[3]               OL C […], […], p. […].
[4]               OL L […], […], p. […].